Diari Oficial de la Generalitat Valenciana


Sumari del DOGV 3264, del 15-06-1998 (1998/4858)

RESOLUCIÓ de 8 de juny de 1998 del rectorat de la Universitat de València, per la qual es creen determinades escales de personal funcionari d'administració especial.
---------------------------------------------------------------------------------------------------------------------------------------------------------------------

### Dades del document

Número de DOGV
:   3264

Data del DOGV
:   15-06-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/4858


Data del document
:   08-06-1998

Organisme emissor
:   Universitat de València

Tipus de document
:   Resolució

Correcció d'errades

RESOLUCIÓ de 8 de juny de 1998 del rectorat de la Universitat de València, per la qual es creen determinades escales de personal funcionari d'administració especial. [1998/4858]
  
La Llei 1/1996, de 26 d'abril, de la Generalitat Valenciana, adaptava el règim jurídic del seu personal amb el desplegament del contingut de la disposició transitòria primera del text refós de la seua Llei de funció pública, aprovat per decret legislatiu de 24 d'octubre de 1995.
  
A l'empara de la norma esmentada, i mitjançant pacte signat al novembre de 1996 amb les organitzacions sindicals amb representació a la nostra Universitat, es va publicar resolució d'aquest Rectorat de 27 de febrer de 1997 (DOGV 13-3-97), per la qual s'obria el procés d'adaptació al règim jurídic dels seus llocs els llocs de treball del personal laboral fix que els ocupa. El dia 20 d'agost de 1997 es va fer públic al DOGV la resolució de 3 de juliol de 1997 per la qual es convocaven els cursos d'adaptació als grups de titulació A i B, que serà seguida per les que siguen necessàries per a l'adaptació d'altres llocs de treball que, complint les previsions legals, hagen de seguir aquest procés.
  
Establert aquest marc d'actuació, és imperatiu crear les escales de funcionaris pròpies de la Universitat de València que són necessàries per a poder integrar-hi qui, posseint els requisits establerts en les normes de referència, hagen superat el procés o el superen en futures convocatòries.
  
Per tot això, d'acord amb el que disposen els articles 49 i 50 de la Llei orgànica 11/1983, de 25 d'agost, de reforma universitària, i l'article 191 dels Estatuts de la Universitat de València, aquest Rectorat resol:
  
Primer
  
La creació de les escales de personal funcionari d'administració especial de la Universitat de València que es detallen més avall (annex I) i que s'integren en els grups A, B i C, respectivament.
  
Segon
  
Els llocs de treball de naturalesa funcionarial d'administració especial que es puguen crear en el futur i en els grups de titulació esmentats s'hauran d'integrar en algunes de les escales que es creen mitjançant aquesta resolució. Si no és possible, fent ús de les competències que confereix la legislació vigent, es procedirà a la creació de les escales que resulten pertinents.
  
Tercer
  
Contra aquesta resolució, que exhaureix la via administrativa, es pot interposar, després de la comunicació preceptiva al rector, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia següent d'aquesta resolució, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2 f) de la Llei de la Jurisdicció Contenciosa Administrativa (disposició addicional onzena de la Llei 30/92).
  
València, 8 de juny de 1998.- El vicerector d'Organització Administrativa, Lluís Guia i Marín.
  
Annex I
  
Escales d'Administració Especial que s'integren en el grup A
  
- Escala Tècnica Superior d'Arquitectura
  
- Escala Tècnica Superior d'Assessorament Lingüístic
  
- Escala Tècnica Superior d'Audiovisuals
  
- Escala Tècnica Superior de Botànica
  
- Escala Tècnica Superior d'Edició i Publicacions
  
- Escala Tècnica Superior d'Educació Física
  
- Escala Tècnica Superior de Formació Permanent
  
- Escala Tècnica Superior de Gestió Cultural i Patrimoni
  
- Escala Tècnica Superior de Gestió d'Investigació
  
- Escala Tècnica Superior d'Informació
  
- Escala Tècnica Superior d'Informàtica
  
- Escala Tècnica Superior d'Investigació
  
- Escala Tècnica Superior de Planificació, Anàlisi i Avaluació
  
- Escala Tècnica Superior de Prevenció
  
- Escala Tècnica Superior de Veterinària
  
Escales d'Administració Especial que s'integren en el grup B
  
- Escala Tècnica Mitjana d'Arquitectura
  
- Escala Tècnica Mitjana d'Assessorament i Promoció Lingüística
  
- Escala Tècnica Mitjana d'Audiovisuals
  
- Escala Tècnica Mitjana d'Edició i Publicacions
  
- Escala Tècnica Mitjana d'Educació Física
  
- Escala Tècnica Mitjana d'Infermeria
  
- Escala Tècnica Mitjana de Gestió Cultural i Patrimoni
  
- Escala Tècnica Mitjana d'Enginyeria
  
- Escala Tècnica Mitjana d'Informació
  
- Escala Tècnica Mitjana d'Informàtica
  
- Escala Tècnica Mitjana d'Investigació
  
- Escala Tècnica Mitjana de Planificació, Anàlisi i Avaluació
  
- Escala Tècnica Mitjana de Prevenció
  
Escales d'Administració Especial que s'integren en el grup C
  
- Escala Bàsica d'Arquitectura
  
- Escala Bàsica d'Educació Física
  
- Escala Bàsica d'Informàtica
  
- Escala Bàsica d'Investigació